Roosikrantsi tänav
Roosikrantsi tänav on tänav Tallinna Kesklinna linnaosas Tõnismäe asumis. Tänav algab Vabaduse väljakult ja viib Pärnu maanteele. Roosikrantsi tänav on 359 meetrit pikk ja kulgeb põhjast lõunasse. Suurim majanumber on 28. Ühissõidukid seda tänavat mööda ei sõida. Enne laiendamisi kulges trammitee Tondile mööda Suur-Roosikrantsi tänavat. Uue Pärnu maantee osa läbimurdega viidi trammitee Roosikrantsi tänavalt üle Pärnu maanteele. Aastatel 1944–1989 kandis tänav Johannes Lauristini nime.